Κουρμπανγκουλί Μπερντιμουχαμέντοφ

Ο Γκουρμπανγκουλί Μγιαλικγκούλιεβιτς Μπερντιμουχαμέντοφ (Gurbanguly Mälikgulyýewiç Berdimuhamedow, ρωσική μεταγραφή: Гурбангулы Мяликгулыевич Бердымухамедов, 29 Ιουνίου 1957) είναι Τουρκμένιος πολιτικός. Υπηρέτησε ως πρόεδρος της χώρας από το 2006 έως τις 19 Μαρτίου 2022.

Καριέρα 
Γεννήθηκε στις 29 Ιουνίου του 1957.

Αποφοίτησε από το Κρατικό Ιατρικό Ινστιτούτο του Τουρκμενιστάν το 1979 και ακολούθησε το επάγγελμα του οδοντιάτρου.  Έκανε επίσης διδακτορικό στην Ιατρική, στη Μόσχα.

Έγινε αντιπρόεδρος της κυβέρνησης επί προεδρίας Νιγιαζόφ. Όταν πέθανε ξαφνικά ο Νιγιαζόφ, ο Μπερντιμουχαμέντοφ έγινε προσωρινός πρόεδρος της χώρας, τον Δεκέμβριο του 2006.

Στις προεδρικές εκλογές της 11ης Φεβρουαρίου του 2007, οι οποίες χαρακτηρίστηκαν διαβλητές, εξελέγη Πρόεδρος με συντριπτικό ποσοστό, της τάξης του 90% περίπου. Ορκίστηκε Πρόεδρος στις 14 Φεβρουαρίου της ίδιας χρονιάς.
 
Επανεξελέγη με ποσοστό 97% των ψήφων το Φεβρουάριο του 2012. Χρησιμοποιεί τον τιμητικό τίτλο Αρκαντάγκ, που σημαίνει "Προστάτης".

Ο Μπερντιμουχαμέντοφ επανεξελέγη άνετα για τρίτη θητεία στην προεδρική εκλογή του Φεβρουαρίου του 2017, συγκεντρώνοντας το 97% των ψήφων.

Παραιτήθηκε από πρόεδρος στις 19 Μαρτίου 2022 και τον διαδέχθηκε ο γιος του, Σερντάρ, ο οποίος κέρδισε τις πρόωρες εκλογές , οι οποίες δεν χαρακτηρίστηκεν ελεύθερες ούτε δίκαιες.

Παραπομπές και σημειώσεις

Εξωτερικοί σύνδεσμοι 

 BBC News Προφίλ: Kurbanguly Berdymukhamedov
 Turkmenistan Votes for Presidential Successor

Πρόεδροι του Τουρκμενιστάν
Δικτάτορες